Document ID: 31991R0273

ΚΑΝΟΝΙΣΜΟΣ ( ΕΟΚ ) αριθ . 273/91 ΤΗΣ ΕΠΙΤΡΟΠΗΣ της 1ης Φεβρουαρίου 1991 περί τροποποιήσεως του κανονισμού ( ΕΟΚ ) αριθ . 3447/90 περί ειδικών όρων χορήγησης ενισχύσεων για ιδιωτική αποθεματοποίηση στον τομέα του προβείου και αιγείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος ( 1 ), όπως τροποποιήθηκε από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 7 παράγραφος 5,
Εκτιμώντας :
ότι ο κανονισμός ( ΕΟΚ ) αριθ . 3447/90 της Επιτροπής καθόρισε τους ειδικούς όρους για τη χορήγηση ενισχύσεων στην ιδιωτική αποθεματοποίηση στον τομέα του προβείου και αιγείου κρέατος (3 )- ότι πρέπει να καθοριστεί η ελάχιστη ποσότητα για κάθε ανάληψη - ότι πρέπει να συμπληρωθούν οι διατάξεις εφαρμογής του κανονισμού αυτού -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στον κανονισμό ( ΕΟΚ ) αριθ . 3447/90 προστίθεται το ακόλουθο άρθρο 3β :
"Άρθρο 3β
Η ελάχιστη ποσότητα για κάθε δόση καθορίζεται σε τέσσερις τόνους εκφρασμένους σε κρέας με κόκαλα ανά αποθήκη και συμβαλλόμενο . Εντούτοις, σε περίπτωση που η εναπομένουσα αποθεματοποιημένη ποσότητα σε μια αποθήκη είναι μικρότερη από την ποσότητα αυτή, επιτρέπεται μια περαιτέρω ενέργεια απόσυρσης από την αποθήκη του συνόλου ή μέρους της εναπομένουσας ποσότητας .
σε περίπτωση που δεν τηρούνται οι όροι απόσυρσης από την αποθήκη που αναφέρονται στο προηγούμενο εδάφιο :
- το ποσό της ενίσχυσης για την ποσότητα που αποσύρεται υπολογίζεται σύμφωνα με το άρθρο 6 παράγραφος 3 του κανονισμού ( ΕΟΚ ) αριθ . 3446/90 της Επιτροπής (*)
και
- το 15 % της εγγύησης που αναφέρεται στο άρθρο 7 όσον αφορά την ποσότητα που αποσύρεται καταπίπτει .
(*) ΕΕ αριθ . 333 της 30 . 11 . 1990, σ . 39 ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 1 Φεβρουαρίου 1991 .

Labels: 3
17
6